# Lavarou koz a Vreiz-Izel/PEVARDED STROLLAD

| ◄ TREDE STROLLAD | PEVARDED STROLLAD | PEMPVED STROLLAD ► |
* 265
* Gwell eo furnez Evit pinvidigez.
* 266
* Gwell eo brud vad da pep-hini Eget kaout madou leiz ann ti.
* 267
* Gwell eo chomm hep beza ganet Evit chomm hep beza disket.
* 268
* Gwell eo diski mabik bihan Eget dastum madou d’ezhan.
* 269
* Gwelloc’h skiant Evid arc’hant.
* 270
* N’e ket dioc’h ann arc’hant A bouezer ar skiant.
* 271
* Ann arc’hant n’euz ket a lost.
* 272
* Madou ’zeu ha madou ’ia, Evel moged, evel pep tra.
* 273
* Ar rod a zo atao e tu pe du o trei.
* 274
* Eno ema micher ar bed : Lakad ann traou d’ar red. Darn o vont, Darn o tont.
* 275
* Goude ar rastell e teu ar forc’h.
* 276
* War lerc’h eun daspugner E teu eun dispigner.
* 277
* Ann danvez dastumet gant ar rastell A ielo buhan gant ann avel.
* 278
* He zoc’h a ielo da venaoued.
* 279
* Doue ouz ar stad na zell ket.
* 280
* Beza paour ne-d-eo ket pec’hed, Gwell eo koulskoude tec’het.
* 281
* Ann hini hen euz a lip he c’heuz, Ann hini n’hen euz a zell a dreuz.
* 282
* Gwelloc’h moged evit reo, Gwelloc’h argand evit bleo.
* 283
* Gwell eo merer pinvidik Eget denjentil paourik.
* 284
* Eun alc’houez arc’hand a zigor Gwell’ vit eun alc’houez houarn ann nor, Gwell’ vit arc’hand eun alc’houez aour.
* 285
* Pa ne euz ket muioc’h red e ober gand ar pez’zo.
* 286
* Gwell eo eur gad paket evit teir o redek.
* 287
* Eur skoet em dorn a dalv d’in-me Muioc’h eget daou o vale.
* 288
* Mean-ruill, mean-ki, Na zestumont ket a ginvi.
* 289
* Er iaouankiz espern’ zo red, A-benn ma teuïo kozni d’ar red.
* 290
* Petra servich kaout eur vioc’h vad, Mar skuill al leaz gand eun tol troad ?
* 291
* Mar teu d’ar vioc’h dileazan, Kenavo mignon, ha skan.
* 292
* Kals bugale heb largentez A laka espern ann danvez.
* 293
* Mar fell d’id dastum madou, Pa lammi unan laka daou.
* 294
* Tenna heb lakat Berr e pad.
* 295
* ’Nn hini a viraz a gavaz Antronoz-veure pa zavaz.
* 296
* Ar pinvidik ’Zo gwiridik.
* 297
* Nep hen euz arc’hant hag a ro A gav mignoned e peb bro.
* 298
* Nep a gemer ha na ro ket N’hen euz mignon ebet.
* 299
* Eur vad peur-c’hret, Prest ankounac’het.
* 300
* ’Nn hini brest arc’hant, hep goarant, A goll ha mignon hag arc’hant.
* 301
* Kenderv-gompez pa bresti, Map da c’hast pa c’houlenni.
* 302
* N’e ket gad marvaillou E paeer ann dleou.
* 303
* Ann hini a ielo da gred, Mar na goll, na c’hounezo ket.
* 304
* Koll A ro skiant da foll.
* 305
* Gwella skiant ’nn hini prenet, Nemet re ger e ve koustet.
* 306
* Pa vez tro da goll Eo gwell hanter eget holl.
* 307
* Ann hini ne risk netra Na koll na gonid ne ra.
* 308
* E-kenver klinka Eo gwerza.
* 309
* Re ginnig marc’hadourez A zo eur merk n’e ket e werz.
* 310
* Na werz netra da eur mignonik Ha na brenn ket digant pinvidik.
* 311
* Prenit ker pell a gerrot, Gwerzit ker tost a c’hellot.
* 312
* Trompluz a zo kompodi ’nn amanenn Arok ma deuz ar vioc’h hi ferc’henn.
* 313
* Eun ti kaer ann nep a zavo A gavo buhan he ialc’h goullo.
* 314
* En ti nevez hag hen krenn, Siminalou war he zaou-benn.
* 315
* Trouz arc’hant ha c’houez vad Ne reont na ialc’h na kofad.
* 316
* Red e da derc’hel tinel gaer Beza pinvidik-bras pe laer.
* 317
* Gwell ez e hep dle bara heiz Evit en prest bara gwiniz.
* 318
* Gwelloc’h eun ti bihan hag eo bouedok Evit eun ti bras hag eo avelok.
* 319
* Salud, aotrou, mar-d-oc’h, Setu eur marc’h mad, mar-d-eo d’e-hoc’h.
* 320
* Pinvidik ounn kouls ha nikun Pa ’z-ounn kontant euz va fortun.
* 321
* Ar madou bras, ann enoriou Euz a zent a ra diaoulou.
* 322
* Seul vu’a ve, seul vu’ ve c’hoant Da zastum lewe hag arc’hant.
* 323
* Seul vui, seul c’hoaz.
* 324
* Seul vui, seul wellan.
* 325
* Euz a wenn ann tousog hen euz aoun na vankfe douar d’ezhan da zibri.
* 326
* Reï eur bizenn Evid eur favenn.
* 327
* Atao a gaver eost ann amezek gwelloc’h evid hon-hini.
* 328
* Paourik pa binvidika Gwaz evid ann diaoul ez ia.
* 329
* Dibaod den na binvidika Oc’h ober gaou euz he nesa.
* 330
* Eun ti karget a vinored N’hen euz mignon na kar er bed.
* 331
* Danvez minoret, plouz id-du, A ia bemdez war ziminu.
* 332
* Madou belek ha plouz id-du Ne-d-int mad ’met d’ober ludu.
* 333
* Ar pez a zeu gand ar mare lano, Gand ar mare a dreac’h er-meaz a ielo.
* 334
* Madou deuet pront Buhan e tizillont.
* 335
* Ar madou a zeu dre ’nn hent fall A zo diez-meurbed da ziwall.
* 336
* Heritaich eur belek arabad he gass d’ar penn huela deuz ann ti.
* 337
* Ann arc’hant a zeu a-berz ann diaol A zistro, buhan, da houarna Pol.
* 338
* Ar pez a zeu diwar gousd ann diaoul a ia da houarna he varc’h, ha c’hoaz e chomm eun troad dishouarn d’ezhan.
* 339
* Pol goz o klask eeuna he gar d’he vamm he zorred hen euz en daou damm.
* 340
* Bleud ann diaoul a ia da vrenn.
* 341
* Ker braz laer eo neb a zalc’h ar zac’h evel ann nep a lak’ ebarz.
* 342
* N’euz ket a chans warlerc’h al laer.
* 343
* Al laer brassan A groug ar bihanan.
* 344
* Al laeron vihan a vez krouget Hag ar re vras na vezont ket.
* 345
* Hag a vec’h euz a wenn ar c’hi, Mar hoc’h euz madou, deut en ti ; Hag a vec’h euz a wenn ar Roue,
* 346
* Abars mervel reï he zanvez A dosta ’nn den oc’h paourentez.
* 347
* Ann hini koz, pa redo, D’ann ankane ez aio.
* 348
* Trista daou zra ’zo er bed, Koll ar gweled hag ar c’herzed.
* 349
* Dalc’h ar c’hef en da zorn, pa ’man, Hag e teui da domma out-han.
* 350
* Ann hini a zalc’h ann askorn A ielo ’r c’hi da heul he zorn.
* 351
* Pa gaser ar paour d’ann douar Kloc’h braz ar barrez ’zo bouzar.
* 352
* Easoc’h d’ar mab goulenn oc’h tad evit d’ann tad goulenn oc’h mab.
* 353
* Nesoc’h eo ilin evit dorn.
* 354
* Reï d’ar paour aluzen aliez Ne ziverreaz biskoaz ann danvez.
* 355
* Ar roerig, Ar c’haverig.
* 356
* Pa zeu ar paour da doull ho tor, Mar na roit d’ezhan, respontit gand enor.
* 357
* En danue e hes dispignet N’en-d-e mui d’it na ne vou ket ; En hani alhoueet d’en neah A eel bout lairet kend arouah ; Er maru e rei d’ha pugale Er maru e rei d’ha pugale Er peh e pou cherret neze : El lod e rei d’er beurerion Vou ha s-hani, te ha unon.
* 358
* Bezit mut pa roet ; Pa roer d’ac’h, komzet.